Document ID: 32014D0388

KOMMISSIONENS GENNEMFØRELSESAFGØRELSE
af 16. juni 2014
om en liste over regioner og områder, der er berettiget til støtte fra Den Europæiske Fond for Regionaludvikling i henhold til delmålene vedrørende grænseoverskridende og tværnationalt samarbejde under målet om europæisk territorialt samarbejde i perioden 2014-2020
(meddelt under nummer C(2014) 3898)
(2014/388/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 1299/2013 af 17. december 2013 om særlige bestemmelser for støtte fra Den Europæiske Fond for Regionaludvikling til målet om europæisk territorialt samarbejde (1), og særlig artikel 3, stk. 1, første afsnit, og artikel 3, stk. 3, første afsnit,
efter høring af Koordinationsudvalget for de Europæiske Struktur- og Investeringsfonde, der er nedsat ved artikel 150, stk. 1, i Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (2), og
ud fra følgende betragtninger:
(1)
Den Europæiske Fond for Regionaludvikling (EFRU) støtter målet om europæisk territorialt samarbejde i visse regioner på niveau 3 i den fælles nomenklatur for statistiske territoriale enheder (i det følgende benævnt »NUTS 3«) for grænseoverskridende samarbejde, i alle regioner på niveau 2 i den fælles nomenklatur for statistiske territoriale enheder (i det følgende benævnt »NUTS 2«) for tværnationalt samarbejde, som blev oprettet ved Europa-Parlamentets og Rådets forordning (EF) nr. 1059/2003 (3), som ændret ved Kommissionens forordning (EU) nr. 31/2011 (4). Det er derfor nødvendigt at opstille disse lister over støtteberettigede regioner.
(2)
I henhold til artikel 3, stk. 1, tredje afsnit, i forordning (EU) nr. 1299/2013 skal der på listen over regioner, som kan komme i betragtning til grænseoverskridende samarbejde, ligeledes angives de af Unionens regioner på NUTS 3-niveau, som kan komme i betragtning ved tildelingen af EFRU-støtte til grænseoverskridende samarbejde ved alle indre grænser samt de ydre grænser, som er omfattet af Unionens eksterne finansielle instrumenter, såsom det europæiske naboskabsinstrument (ENI) inden for rammerne af Europa-Parlamentets og Rådets forordning (EU) nr. 232/2014 (5)og førtiltrædelsesbistand (IPA II) inden for rammerne af Europa-Parlamentets og Rådets forordning (EU) nr. 231/2014 (6).
(3)
I henhold til artikel 3, stk. 1, femte afsnit, i forordning (EU) nr. 1299/2013 kan denne liste, efter anmodning fra den eller de berørte medlemsstater, også omfatte regioner på NUTS 3-niveau i regioner i den yderste periferi med søgrænser med en indbyrdes afstand på over 150 km.
(4)
I henhold til artikel 3, stk. 6, i forordning (EU) nr. 1299/2013 skal der i Kommissionens afgørelse om listen over grænseoverskridende og tværnationale områder også til orientering anføres de tredjelande og territorier, der er omhandlet i artikel 3, stk. 2 og 4, i nævnte forordning.
(5)
Det er derfor nødvendigt at opstille listen over grænseoverskridende og tværnationale områder, der er berettiget til støtte fra EFRU, opdelt efter hvert samarbejdsprogram -
VEDTAGET DENNE AFGØRELSE:
Artikel 1
De regioner og områder, der er berettiget til støtte fra Den Europæiske Fond for Regionaludvikling (EFRU) i henhold til delmålet vedrørende grænseoverskridende samarbejde under målet om europæisk territorialt samarbejde, er opført i bilag I.
Artikel 2
De af Unionens regioner på NUTS 3-niveau, som kan komme i betragtning ved tildelingen af EFRU-støtte til grænseoverskridende samarbejde, men som ikke omfattes af de grænseområder, der er opført i bilag I, og som vil være omfattet af Unionens eksterne finansielle instrumenter, såsom det europæiske naboskabsinstrument (ENI) inden for rammerne af forordning (EU) nr. 232/2014 og førtiltrædelsesbistand (IPA II) inden for rammerne af forordning (EU) nr. 231/2014, er opført i bilag II.
Artikel 3
De regioner og områder, der er berettiget til støtte fra EFRU i henhold til delmålet vedrørende det tværnationale samarbejde under målet om europæisk territorialt samarbejde, er opført i bilag III.
Artikel 4
Denne afgørelse er rettet til medlemsstaterne.
Udfærdiget i Bruxelles, den 16. juni 2014.

Labels: 2
15
19
5